Mizgîn Tahir

Mizgîn Tahir yekemîn dengbêja soprano ya kurd e.

 Jiyan 

Mizgîn Tahir li Tirbespî Binxetê di malbateke hunerî de hate dinyayê. Bavê wê dengbêjê bi navê Necîmê Omerî an Necîmê tembûrvan bû û birayê wê, xwîşka wê stranbêj bûn. Lê Mizgîn dixwest muzîkeke ji wan cudatir çêbike.

Operayê cara yekem di kanalên televîzyonê de guhdarî kir. Pir bala wê dikişand.

Piştî qedandina dibistana navîn , dixwest biçe konsêrvatwar ê, lê him ji ber jinatiyê, hem jî ji ber ku muzîk ne girîng bû mixabin civak ji wê re pir ne alîkar bû. Wê pêşî li Zanîngeha Şamê di beşa arkeolojiyê de dixwend. Du sal bişûnde ew beş berda û sala dawî temam nekir. Lê dema ku wê dixwend, diçû cem mamosteyeke rûsî bi navê Gelîna. Wê li konsêrvatiwara muzîkê mamostetî dikir û li ber destê xwe Mizgîn ji bo konservatiwarê amade kir.

Di 1999an de dest bi konservatiwarê kir û xwendina xwe di amûjgeha muzîkê ya bilind dewam kir, di sala 2004an de xwedina xwe li Şamê bi dawî kir. Di dengê operalî de pênc dengê bingehîn hene: dengê Mizgîn Tahir bi xwe du beşî ye, sopranoya lîrîk û sopranoya dramatîk e. Mizgîn Tahir heta niha li gelek bajaranên mîna Şamê, Silêmaniyê û Amedê konsêr pêşkêş kirine.

 Xebat 

Mizgîn Tahir gelek konsêr bi koralê Konsirvatwarê re çêkirin, yên balkêş ev in:

 Konsêrek li Busra(Şam) bi koralê Laskala yê îtalî di bin tevdêra mayistro Rîkardo Mûtî de.
 Çend konsêr bi koralê Konsêrvatwarê re di vekirna mala opêra de li Şamê.
 Konsêrek bi Resîd Sofî re li Mekteb Anber bi alîkariya navenda Gotê ya Îspanî li Şamê sala 2003 an de.
 Konsêrek li Navenda çanda firensî li Şamê di sala 2005an de
 Konsêrek li Kurdistana başûr bi orkêstra Silêmaniyê re bi tevdêra mayistro Abdula Cemal Sagirme di sala 2006an de.
 Du konsêr bi Mîna Agosî re li Heleb û li Şamê sala 2007an de.
 Konsêrek li festîvala Amedê di sala 2007an de.
 Bi grûpê Bûde Bar re karek tomar kiriye, wê di meha neha de derkevê.
 Ew bi gotina strana mijar a koma Hejmarblok û dengdana Hewt di dublaja Zazakî ya Hejmarblok de tê naskirin.

 Çavkanî 

 Resmi Malpera (The Official Website Of Soprano Mizgin Tahir) 
 Hevpeyvîna Ciwan Nebî bi Mizgîn Tahir re
 zinarala.wordpress.com: Mizgîn Tahir: Xwendin û kar jinê azad dike (Hevpeyvîn)

Kategorî:Dengbêj
Kategorî:Dengbêja Opera
Kategorî:Jidayikbûn 1976
Kategorî:Jinên kurd